Ministru kabineta noteikumu „Grozījumi Ministru kabineta 2010.gada 3.augusta noteikumos Nr.714 „Meliorācijas sistēmas ekspluatācijas un uzturēšanas noteikumi””

**sākotnējās ietekmes novērtējuma ziņojums (anotācija)**

|  |
| --- |
| **I. Kādēļ normatīvais akts ir vajadzīgs** |
| 1. | Pamatojums | Meliorācijas likuma 25.pants |
| 2.  | Pašreizējā situācija un problēmas | Ministru kabineta 2010.gada 3.augusta noteikumi Nr.714 „Meliorācijas sistēmas ekspluatācijas un uzturēšanas noteikumi” (turpmāk – noteikumi Nr.714) nosaka prasības, kas zemes īpašniekam vai tiesiskajam valdītājam jāievēro meliorācijas sistēmas izmantošanā, kopšanā un saglabāšanā.Pašreizējā noteikumu Nr.714 regulējums meža īpašniekam un tiesiskajam valdītājam pieļauj novākt apaugumu:1. ekspluatācijas aizsargjoslas platumā ap ūdensnotekām (regulētām vai ierīkotām), kurām ir noteikts valsts nozīmes vai koplietošanas meliorācijas sistēmas statuss, ja apaugums traucē veikt meliorācijas sistēmu un hidrotehnisko būvju ekspluatācijas un uzturēšanas darbus, kā arī renovācijas vai rekonstrukcijas būvdarbus;
2. ūdensnoteku, novadgrāvju, kontūrgrāvju un susinātājgrāvju gultnēs un nogāzēs, ja apaugums traucē ūdens plūsmu gultnē vai meliorācijas sistēmas uzturēšanas darbus, kā arī renovācijas vai rekonstrukcijas būvdarbus.

Saskaņā ar Ministru kabineta 2005.gada 23.augusta noteikumu Nr.631 „Noteikumi par Latvijas būvnormatīvu LBN 224-05 „Meliorācijas sistēmas un hidrotehniskās būves”” būvnormatīva ceturto daļu „Meža zemju nosusināšanas sistēmas”, būvējot meža zemju nosusināšanas sistēmas, veido grāvja atbērtni, kas turpmāk izmantojama meža zemju nosusināšanas sistēmu ekspluatācijas un uzturēšanas pasākumu nodrošināšanai vai kā meža ceļš. Ministru kabineta 2012.gada 2.maija noteikumi Nr.306 „Noteikumi par ekspluatācijas aizsargjoslas ap meliorācijas būvēm un ierīcēm noteikšanas metodika laiksaimniecībā izmantojamās zemēs un meža zemēs” nosaka, ka ūdensnotekām (ūdensteču regulētajiem posmiem un speciāli raktām gultnēm) aizsargjoslas robežu meža zemēs nosaka atbērtnes pusē 8–10 metru attālumā no ūdensnotekas krotes. Lai meža īpašnieks veiktu meža zemju nosusināšanas sistēmu uzturēšanas pasākumus, kā arī renovācijas vai rekonstrukcijas būvdarbus, nepieciešams normatīvais regulējums, kas dod tiesības mežā novākt kokus grāvja atbērtnes platumā un grāvja otrā pusē viena metra attālumā no grāvja krotes. Konkrēts regulējums novērstu jebkuras diskusijas par meža īpašnieka tiesībām novākt kokus un krūmus noteiktā platumā gar novadgrāvjiem, kontūrgrāvjiem un susinātājgrāvjiem. Minētais regulējums veicinātu Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 69.3.apakšpunkta prasību ievērošanu meža meliorācijas sistēmu uzturēšanas darbos, kā arī renovācijas vai rekonstrukcijas būvdarbos, piemēram, grāvju atbrīvošanā no pielūžņojuma un piesērējuma, izmantojot zemes rakšanas mašīnas. Turklāt bebru populācijas iecienītās vietās novadgrāvju, kontūrgrāvju un susinātājgrāvju atbērtnes pēc iespējas ir jāuztur brīvas no augošiem kokiem un krūmiem. No apauguma brīva atbērtne dod iespēju medību tiesību lietotājiem sekmīgi medīt bebrus.Noteikumu projektā jāiekļauj tiesību norma, kas paredz drenu kolektoru skalošanu. Ja tas netiek darīts, tad pastāv drenu sistēmas sabrukuma, kā arī kultūraugu audzēšanas un lauku apstrādes traucējumu risks. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4.  | Tiesiskā regulējuma mērķis un būtība  | Noteikumu projekts anotācijas I sadaļas 2.punktā minētās problēmas atrisinās pilnībā.Noteikumu grozījumi attiecas uz meliorācijas kadastrā reģistrētām meliorācijas sistēmām. Meža zemēs meliorācijas objekti ir reģistrēti meža valsts reģistrā kā meža infrastruktūras objekti.Minētais regulējums veicinās Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 69.3.apakšpunkta prasību ievērošanu meža meliorācijas sistēmu uzturēšanas darbos, kā arī renovācijas vai rekonstrukcijas būvdarbos, piemēram, grāvju atbrīvošanā no pielūžņojuma un piesērējuma, izmantojot zemes rakšanas mašīnas.Noteikumu projektā iekļauta tiesību norma, kas paredz drenu kolektoru skalošanu. Ja tas netiek darīts, tad pastāv drenu sistēmas sabrukuma, kā arī kultūraugu audzēšanas un lauku apstrādes traucējumu risks.Noteikumu grozījumu projekts neparedz uzlikt konkrētus termiņus meliorācijas sistēmu ekspluatācijai un uzturēšanai, jo noteikumos noteiktie pasākumi veicami atkarībā no dabas un klimatiskajiem apstākļiem, kā arī preventīvi konstatētajiem bojājumiem. Sistēmas īpašnieks atkarībā no veicamajiem darbiem un iespējām pats izvēlas optimālo ekspluatācijas un uzturēšanas darbu veikšanas laiku un termiņu |
| 5.  | Projekta izstrādē iesaistītās institūcijas | Zemkopības ministrija, valsts SIA „Zemkopības ministrijas nekustamie īpašumi” un Valsts meža dienests  |
| 6.  | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7.  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Zemes īpašnieki un tiesiskie valdītāji. Nav iespējams noteikt precīzu mērķgrupas lielumu.  |
| 2.  | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar.  |
| 3. | Tiesiskā regulējuma finansiālā ietekme | Projekts šo jomu neskar. |
| 4.  | Tiesiskā regulējuma nefinansiālā ietekme | Tiks nodrošināta meliorācijas sistēmu saglabāšana un droša ekspluatācija. |
| 5.  | Administratīvās procedūras raksturojums | Projekts šo jomu neskar. |
| 6.  | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

*Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts sagatavots, ņemot vērā akciju sabiedrības „Latvijas Valsts meži”, Meža īpašnieku biedrības, Zemnieku Saeimas, Latvijas Dabas fonda, Lauksaimnieku organizāciju sadarbības padomes un Latvijas Melioratoru biedrības priekšlikumus.Noteikumu projekts pirms izsludināšanas Valsts sekretāru sanāksmē publicēts Zemkopības ministrijas tīmekļa vietnē (www.zm.gov.lv) un pēc izsludināšanas – Ministru kabineta tīmekļa vietnē (www.mk.gov.lv). |
| 2. | Sabiedrības līdzdalība projekta izstrādē | Zemkopības ministrijas organizētajās noteikumu projekta apspriešanas sanāksmēs piedalījās akciju sabiedrības „Latvijas Valsts meži”, Meža īpašnieku biedrības, Zemnieku Saeimas, Latvijas Dabas fonda, Lauksaimnieku organizāciju sadarbības padomes un Latvijas Melioratoru biedrības pārstāvji. |
| 3. | Sabiedrības līdzdalības rezultāti | Konceptuāli atbalsta sagatavoto noteikumu projektu.  |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Valsts meža dienests un valsts SIA „Zemkopības ministrijas nekustamie īpašumi”. |
| 2.  | Projekta izpildes ietekme uz pārvaldes funkcijām | Normatīvā akta izpilde tiks nodrošināta atbilstoši līdzšinējām institūciju funkcijām. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Zemkopības ministre L.Straujuma

2013.10.15. 15:05

V.Petersons

67027511, Valdis.Petersons@zm.gov.lv